# Festival Internacional de Cinema de Sant Sebastià 1960

La 8a edició del Festival Internacional de Cinema de Sant Sebastià va tenir lloc entre el 9 i el 19 de juliol de 1960. Aprofundint en la senda de la més alta categoria competitiva (la categoria A de la FIAPF), estrenada en la edició de 1957, en el palmarès d'aquesta vuitena edició figuren personalitats destacades de la història del cinema, com Joanne Woodward, Richard Attenborough o Sidney Lumet. Tanmateix, només han passat pel festival Zully Moreno, que era jutgessa del premi "Perla del Cantàbric", Curd Jürgens, Rhonda Fleming, Jacqueline Sassard, Dany Robin, la mexicana Rosenda Monteros, i l'espanyola Paquita Rico.
El dia 9 començà amb els actes protocol·laris de rigor de cada any, com la recepció del governador civil de Biscaia en nom del ministre de cultura, i va acabar amb la projecció de la pel·lícula mexicana Simitrio. El dia 10 fou projectada la japonesa Robo no ishi (les pedres del camí) de Seiji Hisamatsu i El sergent negre de John Ford. El dia 13 es va projectar la polonesa Miejsce na ziemi de Stanisław Różewicz. El dia 14 es van projectar Romeo, Julie a tma, que fou molt ovacionada, i Der Jugendrichter. El dia 15 es van projectar les dues pel·lícules franceses, El testament d'Orfeu i Austerlitz, que no van tenir gaire bona acollida. El dia 16 es van projectar De espaldas a la puerta i les italianes I magliari i Il rossetto. El dia 18 es van projectar The Fugitive Kind, Objectiu: Banc d'Anglaterra, La mentira tiene cabellos rojos, Nammina Bantu i Il rossetto. El dia 19 es va projectar The Fugitive Kind i es van entregar els premis.

## Jurat oficial

* Friedrich Luft
* Juan Antonio Bardem
* Vittorio Bonicelli
* Lluís Chauvet
* Manuel Augusto García Viñolas
* Juan Francisco de Lasa
* Thomas Rowe

## Retrospectiva

En aquesta edició es van dedicar dues retrospectives: una al director francès Jean Grémillon i la col·lectiva "Quatre mestres nòrdics" (Victor Sjöström, Carl Theodor Dreyer, Mauritz Stiller i Ingmar Bergman.

## Selecció oficial

Les pel·lícules de la selecció oficial de 1960 foren:
* Austerlitz d'Abel Gance
* De espaldas a la puerta de José María Forqué
* Der Jugendrichter de Paul Verhoeven
* El Lazarillo de Tormes de César Fernández Ardavín (fora de concurs)
* He nacido en Buenos Aires de Francisco Múgica
* I magliari de Francesco Rosi
* Il rossetto de Damiano Damiani
* La Millième Fenêtre de Robert Ménégoz (fora de concurs)
* La mentira tiene cabellos rojos d'Antonio Isasi Isasmendi
* El testament d'Orfeu de Jean Cocteau (fora de concurs)
* The League of Gentlemen de Basil Dearden
* Luna Park de Rubén W. Cavallotti (fora de concurs)
* Miejsce na ziemi de Stanisław Różewicz
* Nammina Bantu d'Adurthi Subba Rao
* Paraíso escondido de Mauricio de la Serna i Raphael J. Sevilla (fora de concurs)
* Robo no ishi de Seiji Hisamatsu
* Romeo, Julie a tma de Jiří Weiss
* Sergeant Rutledge de John Ford
* Simitrio d'Emilio Gómez Muriel
* The Fugitive Kind de Sidney Lumet
* Yo quiero vivir contigo de Carlos Rinaldi /

## Palmarès

Els premis atorgats aquell any foren:
* Conquilla d'Or a la millor pel·lícula Romeo, Julie a tma, de Jiří Weiss
* Conquilla d'Or (curtmetratge): (ex aequo) Fin d'un désert, de Robert Ménégoz i Les maîtres sondeurs, de Guy L. Coté
* Conquilla de Plata al millor director: The Fugitive Kind, de Sidney Lumet
* Menció Especial: I magliari, de Francesco Rosi
* Homenatge del Jurat pel Conjunt de la seva obra: Abel Gance
* Premi Zulueta d'interpretació femenina: Joanne Woodward, por The Fugitive Kind, de Sidney Lumet
* Premi Zulueta d'interpretació masculina: Richard Attenborough, Jack Hawkins, Bryan Forbes, Roger Livesey i Nigel Patrick, per Objectiu: Banc d'Anglaterra, de Basil Dearden
* Premi Perla del Cantàbric al millor llargmetratge de parla hispana: Simitrio, d'Emilio Gómez Muriel
* Premi Perla del Cantàbric al millor curtmetratge de parla hispana: Estampas guipuzcoanas número 2: Pío Baroja, de Jesús Franco

## Referències

* ↑ Del Festival Cinematográfico de San Sebastián, 20 de juliol de 1960
* ↑ Méjico ha inaugurado el VIII Festival de San Sebastián, ABC, 10 de juliol de 1960
* ↑ Una interesante película japonesa: "Las piedras del camino", ABC, 12 de juliol de 1960
* ↑ Se anuncia una lluvia de "estrellas" en San Sebastián, ABC, 14 de juliol de 1960
* ↑ "Romeo, Julieta y las tinieblas", éxito checoslovaco, ABC, 15 de juliol de 1960
* ↑ La jornada francesa: Austerlitz, ABC, 16 de juliol de 1960
* ↑ Invitación inútil y presencia italiana, ABC, 17 de juliol de 1960
* ↑ Varios "caballeros" i un fugitivo, ABC, 19 de juliol de 1960
* ↑ Premios del VIII Festival Cinematográfico de San Sebastián, ABC 20 de juliol de 1960
* ↑ Retrospectives al web del Festival
* ↑ "Cuatro maestros del Cine nórdico", Revista del Festival. Mostra d'un exemplar a todocoleccion.net
* ↑ Pel·lícules a la selecció de 1960 al web del Festival
* ↑ Premis de l'any 1960 al web del Festival

## Vegeu també

* 10è Festival Internacional de Cinema de Berlín
* 13è Festival Internacional de Cinema de Canes
* 21a Mostra Internacional de Cinema de Venècia

## Enllaços externs

* Festival de Sant Sebastià de 1960
* Noticiario nº 915 A, 18 de julio de 1960 NO-DO
* Reflejos y comentarios del Festival de San Sebastián, Blanco y Negro, 23 de juliol de 1960.